CELEX: 32012D0488
Language: et
Date: 2012-06-22 00:00:00
Title: 2012/488/EL: Nõukogu otsus, 22. juuni 2012 , mis käsitleb ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu raames loodud kaubanduse ja säästva arengu komitees võetavat Euroopa Liidu seisukohta seoses kodanikuühiskonna foorumi korraldamise ja ekspertkomisjoni moodustamisega, et uurida kaubanduse ja säästva arengu komitee pädevusalasse kuuluvaid küsimusi

28.8.2012   
            
            
               ET
            
            
               Euroopa Liidu Teataja
            
            
               L 231/1
            
         NÕUKOGU OTSUS,
   22. juuni 2012,
   mis käsitleb ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu raames loodud kaubanduse ja säästva arengu komitees võetavat Euroopa Liidu seisukohta seoses kodanikuühiskonna foorumi korraldamise ja ekspertkomisjoni moodustamisega, et uurida kaubanduse ja säästva arengu komitee pädevusalasse kuuluvaid küsimusi
   (2012/488/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu andis 23. aprillil 2007 komisjonile loa pidada Euroopa Liidu ja selle liikmesriikide nimel Korea Vabariigiga läbirääkimisi vabakaubanduslepingu üle.
            
         
               (2)
            
            
               Ühelt poolt Euroopa Liidu ja selle liikmesriikide ning teiselt poolt Korea Vabariigi vaheline vabakaubandusleping (1) („leping”) allkirjastati 6. oktoobril 2010.
            
         
               (3)
            
            
               Lepingu artikli 15.10 lõike 5 kohaselt on seda lepingut ajutiselt kohaldatud alates 1. juulist 2011, pidades silmas võimalust sõlmida see hilisemal kuupäeval.
            
         
               (4)
            
            
               Lepingu artikli 13.13 lõikes 1 on sätestatud, et lepinguosalised lepivad kaubanduse ja säästva arengu komitee („ELi-Koera kaubanduse ja säästva arengu komitee”) otsusega kokku kodanikuühiskonna foorumi korraldamises hiljemalt ühe aasta jooksul pärast käesoleva lepingu jõustumist.
            
         
               (5)
            
            
               Artikli 13.15 lõikega 3 on ette nähtud nende isikute nimekirja koostamine, keda võidakse kutsuda osalema ekspertkomisjoni töös, et uurida kõiki kaubanduse ja säästva arengu peatüki alusel tõstatatud küsimusi, mida ei ole valitsustevaheliste konsultatsioonide käigus rahuldavalt lahendatud.
            
         
               (6)
            
            
               Euroopa Liit peaks kindlaks määrama seisukoha, mis võetakse kodanikuühiskonna foorumi korraldamise ja nende isikute nimekirja koostamise kohta, keda võidakse kutsuda osalema ekspertkomisjoni töös,
            
         ON VASTU VÕTNUD KÄESOLEVA OTSUSE:
   Artikkel 1
   Ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu raames loodud ELi-Korea kaubanduse ja säästva arengu komitees võetav Euroopa Liidu seisukoht seoses:
   
               a)
            
            
               lepingu artikli 13.13 lõikega 1 ette nähtud kodanikuühiskonna foorumi korraldamise ja
            
         
               b)
            
            
               vastavalt lepingu artikli 13.15 lõikele 3 nimekirja koostamisega kvalifitseeritud isikutest, kes osalevad ekspertkomisjoni töös,
            
         põhineb käesolevale otsusele lisatud ELi-Korea kaubanduse ja säästva arengu komitee otsuste eelnõudel.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 22. juuni 2012
      
         
            Nõukogu nimel
         
         
            eesistuja
         
         M. VESTAGER
      
   
   
      (1)  ELT L 127, 14.5.2011, lk 6.
   
      EELNÕU
      ELi-KOREA KAUBANDUSE JA SÄÄSTVA ARENGU KOMITEE OTSUS nr …/2012,
      …,
      ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu artikliga 13.13 ettenähtud kodanikuühiskonna foorumi korralduseeskirjade vastuvõtmise kohta
      ELi-KOREA KAUBANDUSE JA SÄÄSTVA ARENGU KOMITEE,
      võttes arvesse ühelt poolt Euroopa Liidu ja selle liikmesriikide ning teiselt poolt Korea Vabariigi vahel 6. oktoobril 2010 Brüsselis allkirjastatud vabakaubanduslepingut (edaspidi „leping”), eriti selle artiklit 13.13,
      ning arvestades järgmist:
      
                  (1)
               
               
                  Lepingu artiklis 13.13 on sätestatud, et kummagi lepinguosalise riikliku nõuanderühma liikmed kohtuvad kodanikuühiskonna foorumil.
               
            
                  (2)
               
               
                  Kodanikuühiskonna foorumi koosseisu puhul peab olema tagatud riikliku nõuanderühma(de) liikmete võrdne esindatus.
               
            
                  (3)
               
               
                  Lepinguosalised lepivad ELi-Korea kaubanduse ja säästva arengu komitee otsusega kokku kodanikuühiskonna foorumi korraldamises hiljemalt ühe aasta jooksul pärast lepingu jõustumist,
               
            ON VASTU VÕTNUD KÄESOLEVA OTSUSE:
      Artikkel 1
      Kehtestatakse käesoleva otsuse lisas esitatud kodanikuühiskonna foorumi korralduseeskirjad.
      Artikkel 2
      Käesolev otsus jõustub selle vastuvõtmise päeval.
      
         Koostatud …(koht) (kuupäev) …
         
            ELi-Korea kaubanduse ja säästva arengu komitee nimel
            
               Korea Vabariiki esindav ELi-Korea kaubanduse ja säästva arengu komitee kaasesimees
            
            
               Euroopa Liitu esindav ELi-Korea kaubanduse ja säästva arengu komitee kaasesimees
            
         
      
      
         LISA
         
            KODANIKUÜHISKONNA FOORUMI KORRALDUSEESKIRJAD
         
         Artikkel 1
         Kodanikuühiskonna foorum moodustatakse nõuanderühmade endi poolt määratud ELi riikliku nõuanderühma 12 liikmest ja Korea riikliku nõuanderühma 12 liikmest. Liikmeid võivad saata ekspertnõustajad. Kummagi lepinguosalise kodanikuühiskonna foorumi esindajate hulka peab kuuluma vähemalt kolm ettevõtlusorganisatsiooni esindajat, kolm ametiühingute esindajat ja kolm valitsusväliste organisatsioonide esindajat.
         Artikkel 2
         Kodanikuühiskonna foorumil on ELi esindav ja Koread esindav kaasesimees. ELi riiklik nõuanderühm ja Korea riiklik nõuanderühm määravad kaasesimehed oma kodanikuühiskonna foorumil osalevate esindajate hulgast.
         Kaasesimehed koostavad kodanikuühiskonna foorumi koosolekute päevakorra vastavalt oma riiklike nõuanderühmade esitatud taotlustele. Lisaks kuuluvad päevakorda järgmised tavapärased teemad:
         
                     a)
                  
                  
                     lepinguosaliste esitatav teave kaubanduse ja jätkusuutliku arengu peatüki rakendamise kohta;
                  
               
                     b)
                  
                  
                     aruanded artikli 13.14 alusel peetud konsultatsioonide ja artikli 13.15 alusel tehtud eksperdikomisjoni töö kohta.
                  
               Artikkel 3
         Kodanikuühiskonna foorum toimub vähemalt üks kord aastas ja seda korraldatakse vaheldumisi Brüsselis ja Soulis, juhul kui lepinguosalised ei otsusta teisiti. Erakorraline koosolek võidakse kokku kutsuda ühe riikliku nõuanderühma taotlusel.
      
   
   
      EELNÕU
      ELi-KOREA KAUBANDUSE JA SÄÄSTVA ARENGU KOMITEE OTSUS nr …/2012,
      …,
      ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu artiklis 13.15 osutatud eksperdikomisjoni moodustamise kohta
      ELi-KOREA KAUBANDUSE JA SÄÄSTVA ARENGU KOMITEE,
      võttes arvesse ühelt poolt Euroopa Liidu ja selle liikmesriikide ning teiselt poolt Korea Vabariigi vahel 6. oktoobril 2010 Brüsselis allkirjastatud vabakaubanduslepingut (edaspidi „lepinguosalised” ja „leping”), eriti selle artiklit 13.15,
      ning arvestades järgmist:
      
                  (1)
               
               
                  Lepinguosaline võib nõuda eksperdikomisjoni kokkukutsumist, et uurida küsimust, mida ei ole valitsuste konsultatsioonide käigus rahuldavalt lahendatud.
               
            
                  (2)
               
               
                  Eksperdikomisjoni soovituste rakendamist kontrollib ELi-Korea kaubanduse ja säästva arengu komitee.
               
            
                  (3)
               
               
                  Lepinguosalised on koostanud 18 eksperdi nimekirja, nagu on täpsustatud käesoleva lepingu lisas,
               
            ON VASTU VÕTNUD KÄESOLEVA OTSUSE:
      Artikkel 1
      Nende ekspertide nimekiri, kes võivad osaleda eksperdikomisjoni töös lepingu artikli 13.15 tähenduses, on esitatud selle otsuse lisas ja on käesolevaga vastu võetud.
      Artikkel 2
      Käesolev otsus jõustub selle vastuvõtmise kuupäeval ja sellest teavitatakse Korea-ELi kaubanduskomiteed.
      
         Koostatud …(koht) (kuupäev) …
         
            ELi Korea kaubanduse ja säästva arengu komitee nimel
            
               Korea Vabariiki esindav ELi-Korea kaubanduse ja säästva arengu komitee kaasesimees
            
            
               Euroopa Liitu esindav ELi-Korea kaubanduse ja säästva arengu komitee kaasesimees
            
         
      
      
         LISA
         
            EKSPERTIDE NIMEKIRI
         
         
            Korea soovitatud eksperdid
         
         
                      
                  
                  
                     Kee-whahn CHAH
                  
               
                      
                  
                  
                     Young Gil CHO
                  
               
                      
                  
                  
                     Weon Jung KIM
                  
               
                      
                  
                  
                     Suh-Yong CHUNG
                  
               
                      
                  
                  
                     Taek-Whan HAN
                  
               
                      
                  
                  
                     Won-Mog CHOI
                  
               
            ELi soovitatud eksperdid
         
         
                      
                  
                  
                     Eddy LAURIJSSEN
                  
               
                      
                  
                  
                     Jorge CARDONA
                  
               
                      
                  
                  
                     Karin LUKAS
                  
               
                      
                  
                  
                     Hélène RUIZ FABRI
                  
               
                      
                  
                  
                     Laurence BOISSON DE CHAZOURNES
                  
               
                      
                  
                  
                     Geert VAN CALSTER
                  
               
            Esimehed
         
         
                      
                  
                  
                     Thomas P. PINANSKY
                  
               
                      
                  
                  
                     Nguyen Van TAI
                  
               
                      
                  
                  
                     Le HA THANH
                  
               
                      
                  
                  
                     Jill MURRAY
                  
               
                      
                  
                  
                     Ricardo MELÉNDEZ-ORTIZ
                  
               
                      
                  
                  
                     Nathalie BERNASCONI-OSTERWALDER